# Paratge Natural Municipal de la Murta i la Casella

Les valls de la Murta i la Casella formen un Paratge Natural Municipal del municipi d'Alzira (Ribera Alta) amb una superfície de 765,64 ha. Declarat per Acord de la Generalitat Valenciana el 5 de novembre de 2004.
El paratge és un dels enclavaments emblemàtics de la geografia valenciana, especialment pel que fa a la flora. Es troba sotmés a un microclima molt favorable, amb temperatures suaus i un elevat grau d'humitat. En aquestes condicions es desenvolupen unes formacions vegetals amb un alt grau de maduresa, amb la presència de freixes de flor, carrasques, arç blanc, bosquets de llorers, arboços, llorers bords i murtes, espècie que dona nom a una de les valls. Hi ha una destacada presència, tant de nombrosos endemismes de flora, com de rapaces d'alt valor ecològic, com ara l'àguila de panxa blanca i el duc.

## Paisatge

Les abruptes serralades que flanquegen fèrtils valls, com la serra de les Agulles, d'intensa carstificació, palesen l'elevat valor paisatgístic. És aquesta carstificació la que configura un paisatge de gran bellesa que contrasta amb la plana litoral i la vall del riu Xúquer. Des dels pics del Cavall Bernat, la Creu del Cardenal, la Ratlla, o des de l'observatori forestal de l'Ouet, es pot albirar gran part de la Ribera Alta i Baixa.

## Presència humana

D'una manera semblant, aquest paratge disposa d'un interessant patrimoni historicocultural en què destaca la presència del conjunt historicoarquitectònic del monestir dels Jerònims, declarat Bé d'interés cultural, amb nombrosos elements, entre els quals reïxen les ruïnes consolidades del monestir, la casa Senyorial (dins de la qual hi ha un jardí i la capella de la Mare de Déu), el conjunt d'aqüeducte i basses, i un pou de neu.

## Imatges

* La Casella
* La Casella
* La Casella
* Vall de la Casella
* Senyal d'entrada a la Casella i a la Murta

## Referències

* ↑ Sanchez Guitart, Raul. Bajo un mismo cielo. Fotografía de Paisaje Timelapse, Landscape, Stars Photography (Tesi). Universitat Politècnica de València, 2018-10-11.
* ↑ «PNM La Murta y la Casella - Alzira - Parajes Naturales Municipales». agroambient.gva.es. [Consulta: 22 abril 2023].
* ↑ Barba Campos, Emilio. El patrimonio natural de la Ribera del Júcar: Conocimiento, conservación y puesta en valor (en castellà). Universitat de València, 2019-07-04. ISBN 978-84-9133-210-7.
* ↑ Montoya Dura, José Martín; García-España Soriano, Laura; Desamparados Soriano, María «Yacimientos calizos en el valle de La Casella. Su importancia en el patrimonio geológico de Valencia». El patrimonio geológico y minero como instrumento de desarrollo territorial. Sociedad Española para la Defensa del Patrimonio Geológico y Minero SEDPGYM, 2021, pàg. 357–364.
* ↑ «Un incendio forestal en Alzira (Valencia) amenaza el Paraje Natural de La Murta y La Casella» (en castellà). lasexta.com, 14-04-2023. [Consulta: 23 abril 2023].
* ↑ Mateu-Morro, Bernat J. «El monestir de Sant Bartomeu, estudi i avaluació d’un model de gestió». Universidad de las Islas Baleares, 2015. Arxivat de l'original el 2023-04-23 [Consulta: 23 abril 2023].
* ↑ Abril Aparisi, Laia. Estudi de les potencialitats del turisme religiós a Gandia (Tesi). Universitat Politècnica de València, 2022-09-15.

## Vegeu també

* Monestir de la Murta.
* Alzira.
* Llista d'espais naturals del País Valencià.

## Enllaços externs

* Conselleria de Medi Ambient Aigua Urbanisme i Habitatge Arxivat 2007-12-30 a Wayback Machine..